KOMMISSIONENS BESLUTNING af 20. februar 1996 om anden ændring af beslutning 95/33/EF om godkendelse af dele af det finske program for gennemførelse af artikel 138, 139 og 140 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den finske udgave er autentisk) (Tekst af betydning for EØS) (96/188/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til akten vedrørende Republikken Østrigs, Republikken Finlands og Kongeriget Sveriges tiltrædelse, særlig artikel 138, og

ud fra følgende betragtninger:

Den 26. oktober 1994 underrettede Finland i henhold til nævnte akts artikel 143 Kommissionen om det finske program for gennemførelse af aktens artikel 138, 139 og 140 om støtte til en række produkter og aktiviteter i perioden 1995-1999;

dele af programmet, der blev ændret ved skrivelse af 16. december 1994, blev godkendt ved Kommissionens beslutning 95/33/EF (1), ændret ved beslutning 95/330/EF (2);

med undtagelse af komælk og kartofler til stivelsesproduktion blev den del af programmet, der fastsætter støtte på basis af mængder, kun godkendt på den betingelse, at støtten efter et år omdannes til støtte på basis af areal eller antal dyr ved hjælp af passende omregningssatser; ved Kommissionens beslutning 96/18/EF (3) blev der fastsat sådanne omregningssatser for alle de produkter, der er omfattet af beslutning 95/33/EF, herunder sukkerroer;

den 21. december 1995 anmodede Finland Kommissionen om med hensyn til sukkerroer at revidere bestemmelserne om støtte på basis af producerede mængder; Kommissionen har set nærmere på bestemmelserne og konkluderet, at eftersom bestemmelserne i den fælles markedsordning for sukker holder produktionen under kontrol, kan støtten anses at være ydet i passende form, jf. aktens artikel 138, stk. 1;

den 16. november 1995 anmodede Finland om, at den mængde kartofler til stivelsesproduktion, der er omhandlet i artikel 2, stk. 1, i beslutning 95/33/EF, bliver forhøjet svarende til den produktionskvote, der er tildelt Finland ved Rådets forordning (EF) nr. 1868/94 af 27. juli 1994 om en kvoteordning for produktionen af kartoffelstivelse (4), senest ændret ved forordning (EF) nr. 1863/95 (5); anmodningen stemmer overens med udviklingen i den fælles landbrugspolitik, og en godkendelse af forhøjelsen vil bidrage til at skabe større overensstemmelse med de forskellige foranstaltninger i stivelsessektoren -

VEDTAGET FØLGENDE BESLUTNING:

Artikel 1

I beslutning 95/33/EF foretages følgende ændringer:

1) Artikel 2, stk. 1, første led, affattes således:

»- kartofler til stivelsesproduktion: en samlet landsmængde på 273 750 tons om året, dog højst 54 750 tons stivelse«.

2) I bilag I affattes afsnittet »Produktionsbaseret støtte« således:

>TABELPOSITION>

3) I bilag II udgår næstsidste linje.

Artikel 2

Denne beslutning er rettet til Republikken Finland.

Udfærdiget i Bruxelles, den 20. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 43 af 25. 2. 1995, s. 56.

(2) EFT nr. L 191 af 12. 8. 1995, s. 37.

(3) EFT nr. L 6 af 9. 1. 1996, s. 21.

(4) EFT nr. L 197 af 30. 7. 1994, s. 4.

(5) EFT nr. L 179 af 29. 7. 1995, s. 1.